Jou oorgawe en aanvaarding dat iemand in beheer is van jou lewe kan nogal jou wêreldtjie skud. Vernaam na so baie teëspoed. Vir elkeen van ons verskil die Godheid se beeld en sien ons Hom verskillend. Ongeag van hoe jy hom sien en erken weet dat Sy manier van kyk is anders as die wêreld sin.
‘n Groot gedeelte van genesing, na egskeiding, is emosionele groei. Om emosioneel gesond te word vat baie tyd en aandag waar jy net tyd met jouself beoefen. Omdat ek lief is vir skryf vind ek dit makliker om my gedagtes neer te pen in hierdie tyd. Daar bespreek ek my vrese, waarmee ek sukkel en ook my oorwinnings en soek ek so die vrede wat nodig is.
Musiek is ook ‘n groot hulp. Dit is asof ‘n mens meer sensitief is vir die woorde van die lied. Skielik, nadat jy ‘n lied ‘n honderd maal gehoor het, luister jy na die woorde. Jy kyk weer na die titel van die lied en jy wonder hoe het jy dit nooit voorheen gehoor nie maar dan maak dit sin en jy vereenselwig met daardie woorde. Dit bring ook genesing.
1. Jy kan nie almal gelukkig maak nie. Nie jou man, kinders, ouers of vriende nie. Jy is die een wat na jou beeld in die spieël kyk en wat terug weerkaats is wat jou gelukkig maak. Jy kan jou hele lewe opoffer vir almal om jou maar wanneer jy niks gedoen het vir jou eie geluk nie dan is jy die een wat daaronder ly. Jy is die enigste persoon wat verantwoordelik is daarvoor. Niemand anders kan dit vir jou doen nie. Dit is in hierdie tyd wat jy ‘n stokperdjie ontdek. Of geroep voel om iets te doen vir die mense om jou.
2. Ek sal seker nooit perfek wees nie. Perfek wees is ‘n mite wat seker deur skoonmas uitgevind is…LOL…. Skuus julle, ek is ook een… J Maar daar is nie so iets soos perfek wees nie. Jy sal en gaan foute maak. Dit is ‘n feit en deel van die skawingsproses. Hoe vinniger jy daardie mite kan afbreek hoe gelukkiger sal jy wees.
5. Hou op om verskoning te vra vir wie jy is. Omdat iemand nie met jou saam stem nie maak jou nie verkeerd nie. Waarom dan verskoning maak daarvoor? Verander eerder jou woord keuse en se dankie. Dankie dat jy verstaan. Dankie vir jou oor. Juis in ons dankbaarheid leer ons om ons self te aanvaar vir wie ons is.
‘n Hele lang ruk gelede het ek die stukkie in Lukas 1:39 gelees van Maria wat na Elizabeth gegaan het die oomblik wat sy gehoor het sy is swanger. In die eerste plek noem die Bybel dat sy op gegaan het na Elizabeth. Die woord “op” is tweeledig. In die eerste plek dui dit daarop dat sy moes hoër klim, sodat sy bokant haar situasie kon uit beweeg en die hele prentjie kon sien. Soms, wanneer ons so naby aan die bepaalde situasie is kan ons nie sien wat die werklike situasie is nie.
Die woord leer ons dat sy daar gebly het tot in haar agtste maand. Die getal 8 is baie belangrik, dit dui op opstanding en nuwe lewe. Die perfekte tyd om dan weer deel te word van die lewe omdat jy jouself genoegsame tyd gegee het om te herstel.